rlitschk/wikidir huggingface dataset:
Es Werch isch gemeinfrei (engl. public domain), wenns keim Urheberrecht underliit. Alli Werch, wo persönlichi geischtigi Schöpfige sind, underlieged em Urheberrecht. Dezue ghöred insbesunderi literarischi, künschtlerischi, aber au wüsseschaftlichi Arbete und sit einiger Ziit au Software. Entschprechendi Rechtsvorschrifte nenned e Ablauffrischt für de zuegschtandeni Schutz (Schutzduur). In Düütschland und in Öschterriich isch en Totalverzicht uf s Urheberrecht – öppe zugunschte vo dr Allgemeinheit – nöd möglich (das wird us § 29 UrhG [D] bzw. § 19 UrhG [Ö] abgleitet). Daher gits deet au kei Public Domain dur Rechteverzicht wie i de USA, wo uf alli Recht verzichtet werde chann und s Public-Domain-Werch de gliichi Schtatus wie es nümme gschützts Werch besitzt. Es isch allerdings möglich, s Werch under eme sellige Nutzigsrecht zur Verfüegig z schtelle, sodass es vo jedermann frei veränderbar isch. Gemeinfreiheit bezieht sich immer uf di jeweiligi nationali Rechtsordnig, und zwar sowohl dere vom Urheber als au dere vom Nutzer. So sind öppe Fotos vo US-Regierigsbehörde, wo i de USA keim Copyright underlieged, in Düütschland sehr wohl urheberrechtlich gschützt. Für Urheber gilt in Düütschland (wie i dr gsamte EU nach dr Schutzduurrichtlinie vo 1993) d Regelschutzfrischt. Dr Urheberrechtsschutz endet nach 70 Jahre (§ 64 UrhG) und zwar nach
D' Ekliptik isch d'Projektion vu dr schinbare Bahn vu dr Sunne im Verlauf vume Johr uf d'Himmelschugle. D'Ekliptik isch e Grosschreis am Himmel, des heisst si definiert e Ebeni, wo sowohl dr Middelpunkt vu dr Erde wie au dr Middelpunkt vu dr Sunne lige. Sälli Ebene isch d'Bahnebeni vu dr Erde un wird au Ekliptikebeni oder Ekliptikalebeni gnennt. Amerkig: „Sunne“ un „Erde“ beziege sich do uf die middlere Körper vu dr Himmelsmechanik, nit uf die datsächliche Himmelskörper. Insbesundere stoht „Erde“ fer dr Erde-Mo-Schwerpunkt. D'Rotationsax vu dr Erde stoht nit senkrecht uf sällere Ebeni, sundern bildet mit ihre e Winkel vu öppe 66,56 Grad. Dodur schliesst d'Ekliptikalebeni mit dr Ebeni vum Erd- bzw. Himmelsäquator derzitt e Winkel vu 23,44° i, wo Schiefi vu dr Ekliptik gnennt wird. D'Schiefi vu dr Ekliptik isch eini vu dr zehe wichtigste Basisgrössene zuer Definition vu Koordinatesysteme un vu Berechnige in dr Astronomi un Geodäsi. Si wird meisten mit ε bezeichnet. Wil d'Erde vu dr Chuglegstalt abwiicht, bewirke d'Gezittechräfte vum Mo un dr Sunne e Drillmoment, wo d'Erdax ufzrichte versuecht. Dodur beschribt d'Erdax wie e schräglaufende Chinderchreisel e Präzession uf eme Chegelmantel mit Öffnigswinkel 2ε. Dr "Erdchreisel" isch aber wäge sinere grosse Masse (ca. 5,97*1024 kg)
D' Encyclopaedia Galactica (EG) isch e fiktivi, zuechümftigi Enzylopädi, wo s'gesamte Wisse vu unserem Weltall in sich vereint. Si isch vu ere Galaxie-umspannende Gsellschaft mit Trilliarde Läbewese agsammelet worre. Si wird vor allem in drei Werche benennt, deilwiis wird sogar us ihre zitiert: Im Imperiums/Foundation-Zyklus vum Isaac Asimov ab 1942. D'Enzyklopädi het dert e wichtigi Rolle inne, denn in ihre soll s'gsamte Wisse vu dr menschliche Zivilisation gsammelet un bewahrt werre, was sich aber no als e Tarnprojekt russtellt. Dr Asimov het d'Encyclopedia Galactica mit folgende Worte igefüehrt: "ENCYCLOPEDIA GALACTICA* * All quotations from the Encyclopedia Galactica here reproduced are taken from the 116th Edition published in 1020 F.E. by the Encyclopedia Galactica Publishing Co., Terminus, with permission of the publishers.", e Aspilig uf gegewärtigi Zitate us dr Encyclopædia Britannica. In Foundation's Edge, wo öppe 500 Johr nooch em Projektafang spilt, wird no d'Encyclopaedia Galactica as e permanent aktualisierti Computerdatebank beschriibe un nimmi as e druckts Werch. In Per Anhalter durch die Galaxis vum Douglas Adams. Die gnau Beziegig zue im Asimov sinere Encyclopaedia isch nit bekannt, aber mer cha devu usgo, dass es e bewussti Aspilig uf dr Asimov gsi isch. In Adams sinem Roman kritisiert dr Reiseführer „Per
Wolerau isch e politischi Gmeind im Bezirk Hööf vum Kanton Schwyz. Wolerau liit uuf em öschtliche Uuslöufer vum Zimmerberg. D Nachbergmeinde sind Richterschwil, Fräiebach, Feusisberg u Wädischwil. Vu de Gmeindflechi sind 56,9 Prozänt landwirtschaftlichi Flechi, 13,6 Prozänt Wald, 24,9 Prozänt Sidligsflechi u 4,6 Prozänt suschtigi Flechi. Wolerau isch zum eerschte Maal gnennt worde um 1217-22 als Wolrowo. Quälle: Bundesamt für Statistik 2005 De Uusländeraateil isch 2010 bi 20,9 % gläge. Wäge de sehr günschtige Schtüürsätz isch Wollerau zum Wohnsitz vo es bar bekannte Persönlichkeite wie de Formel 1-Rennfahrer Kimi Räikkönen u. a. worde. D Iiwohner vo Wollerau profitiered nöd nur vo de günschtige Stüürsätz, sondern händ au öffentliche Dienschtleischtige, Naherholigsgebiet, Autobahnaaschluss, Zugbahnhof und vor allem e schöni Uussicht uf de Zürisee. 52,4 % vu de Iiwoner sind im Jaar 2000 römisch-katholisch gsii, 28,9 % evangelisch-reformiert. Bi de Volchszellig 2000 hend vu de 6074 Iiwoner 88,8 % Tüütsch als Hauptspraach aaggää u 11,2 % anderi Spraache. De Tieläkt vu Wolerau ghöört zum Höuchschtalemannisch. Paul Wyrsch-Ineichen: Wollerau In: Historisches Lexikon vo dr Schwiiz. Commons: Wolerau – Sammlig vo Multimediadateie Offiziälli Homepage vu de Gmeind Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand 2022 zusammengefasst.
Föüsisbèèrg isch e politischi Gmeind im Bezirk Hööf vum Kanton Schwyz i de Schwyz. Zu Feusisberg ghöred au d Ort Schindellegi und Biberbrugg. Di beide Rabe im Wappe erinnered a d Einsidler Saag vom Meinrad vo Einsidle (Mönch, † 861). Di wiisse Jakobsmuschle symbolisiered de hailig Jakob d. Ä., de Chilepatron vo Föüsisbèèrg. D Gmeind Föüsisbèèrg befindet sich uf ere Höheterrasse am Etzel. Am Iischnitt wo d Sihl sich zwüsched Etzel und Höhrone gschaffe hät liit dr Ort Schindellegi. Es Drittel vo dr Gmeindflächi isch bewaldet. Föüsisbèèrg fo de Straass vo Pfäffikä her gsee Landwirtschaft im Berggebiet vo Föüsisbèèrg über em Zürisee S Dorf Schindellegi Quälle: Bundesamt für Statistik 2005 Dr gröschti Teil vo dr Bevölkerig wohnt in Schindellegi. Dur di gueti Verchehrsverbindige uf Züri, Rapperschwiil und Schwyz lebed au viili Pendler i dr Gmeind Föüsisbèèrg. De Uusländeraateil isch 2010 bi 21,7 % gläge. 62 % vu de Iiwoner sind im Jaar 2000 römisch-katholisch gsii, 20,7 % evangelisch-reformiert. Bi de Volchszellig 2000 hend vu de 3779 Iiwoner 91,1 % Tüütsch als Hauptspraach aaggää u 8,9 % anderi Spraache. De Tieläkt vu Föüsisbèèrg ghöört zum Höuchschtalemannisch. Im Ort Schindellegi händ sich bereit im 19. Jahrhundert e Schpinnerei und anderi vo dr
Dr Bezirk Hööf isch en Bezirk vom Kanton Schwyz i dr Schwiiz. Dr Bezirk beschtaht us drei politische Gmeinde, Bezirkshauptort isch Wollerau und Pfäffike. S Gebiet umfasst de Abhang zwüsched Etzel und Zürisee. Di beide Insle Ufnau und Lützelau ghöred ebeso zum Territorium vom Bezirk, Eigetümer sind s Chloschter Einsidle für d Ufnau und d Ortsgmeind Rapperswil für d Lützelau. Dr Bezirk erläbt derzit es gewaltigs Wachstum vo de Aazahl Iiwohner, wil diä drü Gmeinde di absolut schtüürgünschtigste Gmeinde vo dr ganze Schwiiz sind, und das siit öppe 2001, jedefalls für Privatpersone. Artikel Höfe (Site cha nüme abgrüeft wärde; Suche im Webarchiv)[1] [2] Vorlage:Toter Link/www.dhs.ch im Historischen Lexikon der Schweiz Website "Bezirk Höfe"
Freiebach isch e politischi Gmeind im Bezirk Hööf vum Kanton Schwyz i de Schwyz. Si bestaaht us de Ort Freiebach, Pfäffike, Hurde, Bäch und Wiile. Freiebach isch i de Aglomeration vo Züri und hauptsächlich uf d Stadt Züri usgrichtet. Dr Hauptort vor Gmeind Freiebach isch Pfäffike. Freiebach lit am lingge Ufer vom Zürisee, grad uf de Höchi vom Seedamm, wo uf Rapperschwil übere füert. Zum Gebiet vo de Gmeind ghöred u. a. dia beide Insle Ufnau und Lützelau, wia au d Halbinsle Hurde uf em Seedamm. Nachbersgmeinde vo Freiebach sind Rappi-Jone, Wollerau, Feusisberg und Altedorf. Freiebach hät en Aaschluss a d Autobahn A3 (Züri-Chur) und lit a de Hauptstross Nr. 8 (Sangalle-Luzärn). Uf em Gmeindsgebiet sind sächs Bahnhöf. A de Zürcher S-Bahn sind d Stazione Bäch, Freiebach SBB und Pfäffike. Mit de Südostbahn werded d Bahnhöf Wollerau, Wiile, Freiebach SOB, Pfäffike und Hurde bedient. Dä Bahnhof Pfäffike lit a beidne Linie und vom Bahnhof Wollerau sind s Stazionsgebäude und di östlige Glaisaalage uf Freiebacher Bode. Erschtmaligi gschichtlichi Erwähnig: Insle Ufnau und Lützelau 741 inere Urkund vom Chloster Sangalle. D Dörfer Freiebach, Pfäffike und Bäch 965, bzw. 972 i de Schänkigsurkunde vo de Kaiser Otto I. und Otto II. as Kloster
Dr Aernschd Born (* 11. Dezämber 1949 z Züri, aigentlig Ernst Born) isch in dr dytschsproochige Schwyz fir syni Dialäggt-Lieder bekannt worde. Am Oberrhy het men en vor allem as Anti-AKW-Aktivist kennt. D Aernschd Born isch z Ziiri anno 1949 uf d Wält koo. Er isch z Basel ufgwaggse und scho in junge Joor het er no während synere Lehr als Reproduktionsfotograf Ändi vo de 1960-ger, syni erschte Lieder wie gäll, glych wiene Blatt etc. gschriibe. Er hett sich nit nur fir Muusig intressiert sondern ka sich mit Stolz und Rächt e Poliaktivist nenne. Als Atomkraftgegner und Bsetzer vom Bauland fürs Atomkraftwärk Kaiseraugst mitti vo de 1970-ger gilt dr Aernschd as dr «Huussänger» vo dr Anti-AKW-Beweegig und as Pazifischt und isch immer wider mit em Gsetz in Konflikt koo. Er het zämme mit sinere Berliner Lääbenspartnere Barbara Preusler vo 2007 aa dr Baasler Kulturpavillon gläitet, e Zentrum für s Schwizer Lied und Chanson. Vo 2008 bis 2011 isch er dr Bresidänt vo dr Liederlobby gsi. 2010 het er sich bi de Waale z Rieche für d SP iigsetzt. Dr Born isch vor allem als Sänger, Texter und Konzepter beschäftigt. Är hett mängg Bihnestugg gschriibe, Heerspiil uffgnoo und Biecher und Abentyyrroman
D' (9) Metis isch e Asteroid vum Asteroide-Hauptgürtel, wo am 25. April 1848 vum Andrew Graham as nünter Asteroid entdeckt worre. Dr Namme beziegt sich uf die grichisch Götti Metis, d'Mueder vu dr Pallas Athene. D'Metis beweggt sich ime Abstand vu 2,0954 (Perihel) bis 2,6775 (Aphel) astronomische Eiheite, in 3,6867 Johre uf ere exzentrische Bahn um d'Sunne. D'Bahn isch 5,5763° gege d'Ekliptik gneigt, d'Bahnexzentrizität betrait 0,2195. D'Metis het e Durmesser vu 190 km. Si rotiert in öppe 5 Stunde um die eige Ax. D'Albedo betrait 0,139. Während dr Opposition erreicht d'Metis e Helligkeit vu 9,1 mag un isch demit ein vu dr hellste Asteroide am Nachthimmel. Um si ufzfinde brücht mer allerdings e Teleskop oder e liechtstarchs Fernglas. Uswertige vu dr Liechtkurve vu dr Metis hän Anloss fer d'Vermuetig gä, dass dr Asteroid vume Mond begleitet wird. Säll het aber nit bestätigt werre chänne. Anno 1993 isch d'Metis mit Hilf vum Hubble-Teleskop beobachtet worre. Debi het sich zeigt, dass dr Asteroid e uregelmässigi Form besitzt, was ällei die bsunder Liechtkurve erchlärt. Satellite het mer degege keini gfunde. Lueg au: Liste vu dr Asteroide
D' (10) Hygiea (Hygeia) isch e Asteroid vum Asteroide-Hauptgürtel, wo am 12. April 1849 vum Annibale de Gasparis as zehnte Asteroid entdeckt worre isch. Daift worre isch dr Himmelskörper uf d'Hygieia, dr Dochter vum Heilgott Asklepios us dr grichische Mythologi. D'Hygiea beweggt sich ime Abstand vu 2,7619 (Perihel) bis 3,5103 (Aphel) astronomische Eiheite, in 5,5539 Johre um d'Sunne. D'Bahn isch 3,8° gege d'Ekliptik gneigt, d'Bahnexzentrizität betrait 0,1193. Mit eme Durmesser vu öppe 409 km isch d'Hygiea dr viertgrösst bekannt Asteroid im Hauptgürtel. Si besitzt e sehr dunkli, chohlestoffhaltigi Oberflächi mit ere Albedo vu numme 0,041. In 27 Stunde un 37 Minuten rotiert si um die eige Ax. Spektroskopischi Undersuechige hän ergä, dass die chemisch Zämmesetzig vu dr Hygeia e uffälligi Yberistimmig mit dr chohlestoffhaltige Meteorite Warrenton un Ornans ufwiist. Möglicherwiis isch d'Hygeia dr Ursprungskörper vu sälle Meteorite. D'Hygiea isch e Kandidat fer d'Klassifikation as Zwergplanet, sofern sich ihr Gstalt im e anächernd hydrostatische Glichwgicht befindet. Lueg au: Liste vu dr Asteroide
D'Gmei Büesinge am Hochrhi ghört zum Landchreis Konstanz im Bundesland Bade-Württeberg (Dytschland), isch aber gänzlich vu dr Schwyzer Kantön Schaffhuse sowie, südlich vum Rhi, vu Züri un Thurgau umgäbe. Si het öppe 1.450 Iwohner. Büesinge isch e dytschi Exklave bzw. e schwyzer Enklave. D Gmarkig vo Büsige setzt sich zämme us 55 % landwirtschaftlicher Flechi, 26,5 % Wald, 12,1 % Sidligsflechi un 6,4 % suschtiger Flechi. Die äldiste archäologische Funde wo uf menschlichi Aktivitäte im Ruum vu Büesinge schliesse len stamme us dr Bronzezitt un dr spote Hallstattzitt. Gege End vu dr Römerzitt isch dr Limes vu Basel bis zum Bodesee au in dr Nächi vu Büesinge errichtet worre. Noochdem sälli Grenzbefestigig vu dr Alemanne iberwunde worre isch hän sich vermuetlich die erste am Rhiufer niderglo un ihr Ort "Buosinga" gnennt, was so vil heisst wie "d Sidlig vu dr Lyt vum Boso". 1090 isch Büesinge erstmols schriftlich erwähnt worre, wies vum Graf Burkhard vu Nelleburg an s Chloster Allerheilige gschenkt worre isch. Sitt 1361 hän die Herr vu Klingeberg, östriichischi Lehesträger, d Ortsherrschaft innegha. Anno 1406 isch Büesinge vu dr verschuldetete Klingeberger an dr Schaffhuser Rudolf Goldschmid abträtte worre (Schaffhuse het domols nit zue Östriich ghört). Später, anno 1463
Dr Uwe Wassmer (* 22. Jänner 1966 z'Wehr) isch e ehemolige dytscher Profifuessballer. Dr Uwe Wassmer isch sit 1. Juli 2003 Trainer vum SV Ballrächte-Dottige (Mannschaft I). 2003/2004 het si Mannschaft dr Ufstig in d'Landesliga gschafft, aber het scho e Johr später wiider abstiige müesse. Devor isch dr Uwe Wassmer Fuessballprofi in dr Schwyz un in Dytschland gsi. Er het 93 Bundesligaspile (23 Tore) un 25 Zweitligaspile (7 Tore) fer dr SC Friburg absolviert sowie 11 Zweitligaspile fer dr SV Waldhof Manne (1 Tor). Sini Verein im Einzelne sin dr FC Wehr, dr FC Schalke 04, dr FC Basel, dr FC Aarau, dr SC Friburg un dr SV Waldhof Manne gsi Mit sine drei Tore bim 3:1 (1:0) gege dr FC Bayern München am 27. November 1993 in dr erste Bundesligasaison vum SC Friburg het er fer dr SC Friburg Vereinsgschichte gschribe. Uwe Wassmer in dr Datebank vo fussballdaten.de
Dr Martin Braun (* 18. November 1968 z Leffinge) isch e ehemolige dytscher Profifuessballer. Dr ehemolig Middelfeldspiler un Verteidiger cha auf e langi Karriere as Fuessballer zruckluege. Noochdem er bi sinem Heimetclub FC Löffinge mit em Kicke agfange het, isch bis 1990 fer dr FV Doneeschinge aktiv gsi. Sini erste Profi-Isätz het er fer dr SC Friburg absolviert, wo er mit sine solide Leistige, nooch em Ufstig 1993 au in dr 1. Bundesliga, uf sich ufmerksam gmacht het. Anno 1995 isch er zum 1. FC Köln gwexlet. Noochdem er bim FC nit durhaft zue dr Startbesetzig ghört het, het es ihn zwei Johre später nooch Östriich zum mehmolige Meister Rapid Wien zoge. Anno 1999 isch er nooch Dytschland zruckchehrt. Er het ei Saison bim Charlsrueher SC gspilt, bevor er vum VfR Aale under Vertrag gnu worre isch. Nooch em End vu sinere aktive Laufbahn anno 2003 isch er Pressesprecher vum SC Friburg worre. Als em ledschte Finke-Getreue in dr SC-Füehrig het mer ihn uf sällere Position no zum Johresend 2007 mit ere Änderigskündigung abglöst un uf e anderi Position versetzt, was schliesslich zue ere Auflösung des Arbeitsverhältnisses in beiderseitigem Einvernehmen gfüehrt het. Si Noochfolger as Pressesprecher vum SC isch zum
D' (11) Parthenope isch e Asteroid vum Asteroide-Hauptgürtel, wo am 11. Mai 1849 vum Annibale de Gasparis as elfter Asteroid entdeckt worre isch. Daift worre isch säller Himmelskörper uf d'Parthenope, ere Sirenen us dr grichische Mythologi. D'Parthenope beweggt sich ime Abstand vu 2,2103 (Perihel) bis 2,6949 (Aphel) astronomische Eiheite, in 3,8411 Johre um d'Sunne. D'Bahn isch 4,6223° gege d'Ekliptik gneigt, d'Bahnexzentrizität betrait 0,1. D'Parthenope hat einen Durchmesser vu öppe 160 Kilometer. Si besitzt e relativ helli, silikatischi Oberflächi mit ere Albedo vu 0,18. Während dr Opposition erreicht d'Parthenope e Helligkeit vu 8,9 mag. Si ghört demit zue dr hellste Asteroide am Nachthimmel. Um si ufzfinde bruucht mer allerdings e Teleskop oder e liechtstarchs Fernglas. Lueg au: Liste vu dr Asteroide
Dr Annibale de Gasparis (* 9. November 1819 z Bugnara bi Sulmona; † 21. März 1892 z Neapel) isch e italienische Astronom gsi. Vu 1864 bis 1889 isch er Direktor vum Observatorium vu Capodimonte z'Neapel gsi. Dr de Gasparis het insgsamt nün Asteroide entdeckt. Zue sinem Adenke isch dr 30 Kilometer gross Erdmokrater de Gasparis sowie d' Rimae de Gasparis, e 93 Kilometer langi Schlucht uf em Mo, wo bim Gasparis-Krater afangt, uf ihn daift worre.
De Gasparis isch e lunare Ischlagskrater wo im südwestliche Deil vu dr Movordersite lit. Er lit südwestlich vum Cavendish-Krater un südlich vum Mercenius-Krater un het öppe 30 km Durmesser. Dr Rand vu de Gasparis isch abtrage un erodiert, un s'Inner isch vu basaltischer Lava yberflutet worre. Dr yberlebend Karterring erreicht e grössti Höchi vu 800m iber d'Kraterebeni. Dr Krater isch erwähnenswert wäge dr Rillestrukture, wo iber si Bode un d'Umgäbig chrüz un quer verlaufe. Sälli Formation wird Rimae de Gasparis gnennt un erstreckt sich iber e Gebit vu 130 km Durmesser. Mer nimmt a, dass sich d'Rille dur tektonischi Verwerfige dief under dr Mooberflächi bildet hän. Wil si au dr de Gasparis-Krater durschnide, schine si nooch dr Bildig vum Krater enstande z'si. Nooch dr Konvention werre die Krater uf Mocharte dur Setzig vum Buechstabe uf sälli Site vu dr Kratermiddi gsetzt, wo im de Gasparis-Krater am nächste isch. Luege uf dr englischsprochige Tabelle mit Quelleagabe fer die allgmein Uflistig vu Literatur und Internetsite, us dene d'Date fer der Artikel ybernumme worre sin. Tectonic ‘wrinkles’ in Crater De Gasparis. In: ESA. Abgrüeft am 31. März. Dr Artikel isch e freii Ybersetzig vu De Gasparis (crater) us dr englische Wikipedia.
Dr Hermann Mayer Salomon Goldschmidt (* 17. Juni 1802 z'Frankfurt am Main, † 26. April 1866 z'Fontainebleau) isch e dytsch-französische Astronom un Chunstmoler gsi. Dr Goldschmidt isch dr Suhn vume jüdische Chaufma z'Frankfurt gsi. Zerst het er im Underähme vum Vadder gschafft, dann aber het er sich dr Molerei zuegwendet, wo er z'Paris studiert un usgüebt het. Anno 1847 het er si Dätigkeitsfeld uf d'Astronomi verlegt un am Pariser Observatorium zwische 1852 un 1861 vierzehn Asteroide vu öppe 70 bis 280 km Grössi entdeckt. Demit het er as dr "Rekordhalder" dr Astronom John Russel Hind abglöst (10 Asteroide vu 1847-1854). Nooch ihm het's dr Robert Luther uf 24 Stuck (1852-1890), dr Amerikaner C.H.F. Peters uf 48 (1861-1889) un dr Östriicher Johann Palisa uf 123 Asteroide (1874-1923) brocht. Dr wohl interessantist vu im Goldschmidt sine Asteroide isch glichzitig si chleinste - Nr. (44) Nysa vu 1857. D'Nysa isch fer ihr Grössi vu 70 km uffallend hell (Albedo 0,55) un besitzt e gälichi Färbig, wo mer im Mineral Enstatit zueschribt. Dur die schibeartig, in 6½ Stunde rotierend Form vum Himmelskörper entstoht e seltsami Liechtkurve, wie si bis dozuemols erst an eim andere Chleinplanet festgstellt worre isch. Im April 1861 het dr Hermann
D' (21) Lutetia isch e Asteroid vum Asteroide-Hauptgürtel, wo am 15. November 1852 vum Hermann Mayer Salomon Goldschmidt an dr Sternwarte vu Paris entdeckt worre isch. Dr Name Lutetia beziegt sich uf dr antike Namme vu Paris. D'Lutetia wird as M-Typ-Asteroid klassifiziert, was dr vorherrschende (wennglich nit unumstrittene) Lehrmeinig nooch uf e metallischi Zämmesetzig hidütet. Am 10. Juli 2010 isch die europäisch Ruumsonde Rosetta in ere Entfernig vu 3000 km an dr Rosetta vorbigfloge. D'Bilder hän e uregelmässige, vu Krater iberzogene Himmelskörper zeigt. D'Lutetia beweggt sich in 3,8 Johre um d'Sunne, ime Abstand vu 2,0363 (Perihel) bis 2,8340 (Aphel) astronomische Eiheite. D'Bahn isch um 3,0644° gege d'Ekliptik gneigt, d'Bahnexzentrizität betrait 0,1683. D'Lutetia het e Durchmesser vu öppe 100 Kilometer. Si besitzt e relativ helli Oberflächi mit ere Albedo vu 0,221. In 8,165 Stunde rotiert sie um die eige Ax. Ihri absoluti Helligkeit wird mit m7,294 agä. Lueg au: Liste vu dr Asteroide
D' (32) Pomona isch e Asteroid vum Asteroide-Hauptgürtel, wo am 26. Oktober 1854 vum Hermann Mayer Salomon Goldschmidt entdeckt worre isch. Daift worre isch dr Asteroid uf die römisch Götti vu dr Gärte un Obstbaim. D'Pomona beweggt sich ime Abstand vu 2,3750 (Perihel) bis 2,8 (Aphel) astronomische Eiheite, um d'Sunne. D'Bahn isch 5,5290° gege d'Ekliptik gneigt, d'Bahnexzentrizität betrait 0,0821. D'Pomona isch e silikatische Asteroid (S-Typ) un het e Durmesser vu öppe 80 Kilometer. Lueg au: Liste vu dr Asteroide
D' Pomona (latiin. Pōmōna, -ae) isch die römisch Götti vum Obstsäge. Si isch d'Frau vum Gott Vertumnus; d'Legende het si au zue dr Gliebte vum Picus, im Vadder vum Gott Faunus. Ihr Namme leitet sich vum latinische Wort pomum („Baumfrucht“, „Obstfrucht“) ab. S'römisch Erntedankfest het dr Namme vu dr Götti Pomona trage un isch im Herbst gfirt worre. Dr Pomona isch e heiliger Hain zwische Rom un Ostia gwiiht gsi. Wilhelm Ehlers: Pomona. In: Paulys Realencyclopädie der classischen Altertumswissenschaft (RE). Band XXI,2, Stuttgart 1952, Sp. 1876–1878. Tobias Leuker: Pomona. In: Der Neue Pauly (DNP). Band Suppl. 5, Metzler, Stuttgart 1996–2003, ISBN 3-476-01470-3, Sp. 596–599. C. Robert Phillips: Pomona. In: Der Neue Pauly (DNP). Band 10, Metzler, Stuttgart 2001, ISBN 3-476-01480-0, Sp. 87–88. Georg Wissowa: Pomona. In: Wilhelm Heinrich Roscher (Hrsg.): Ausführliches Lexikon der griechischen und römischen Mythologie. Band 3,2, Leipzig 1909, Sp. 2747–2749 (Digitalisat). Commons: Pomona – Sammlig vo Multimediadateie Normdate: GND: 122641248 | LCCN: no2021007020 | SUDOC/IdRef: 14528610X | VIAF: 8274261
Pomona isch Pomona (Mythologi), die römisch Götti vum Obstsege (32) Pomona, e Asteroid Pomona (Ballet) e Ballet mit Müsik vum Constant Lambert dr Namme vu mehrere Orte un geographische Eiheite: in Argentinie Pomona (Rio Negro) in Australie Pomona (Queensland) in Namibia Pomona (Namibia) in Schottland Mainland Pomona as e Synonym fer d Hauptinsle vu dr Orkney-Insle in dr USA: Pomona (Kalifornien) Pomona (Kansas) Pomona (New Jersey) Pomona (New York)
Neuenburg isch dr Namme vo e paar Städt, Ortschafte und Regione: Nöieburg NE (frz. Neuchâtel), e Gmain un d Hauptstadt vum glichnammige Schwyzer Kanton Kanton Nöieburg (frz. Neuchâtel), dr Kanton in dr Schwyz Bezirk Nöieburg, dr gliichnammig früenerig Bezirk im gliichnammige Kanton Nöieburg am Rhi, e Stadt, un Nöieburg (Kernstadt) fier d Kernstadt, im Landchreis Brisgau-Hochschwarzwald im Bundesland Bade-Württeberg, Dütschland vo däne Persone: Heinrich von Neuenburg, en Bischof vo Basel Matthias von Neuenburg, en dütsche Chronist vo däne Geböi: Neueburg, en abganges Weiherhuus bi Chandre, Bade-Württeberg, Dütschland Lueg au: Neuenburg (Adelsgeschlecht) Neuenburger Affäre Neuenburgerhandel Neuenburgersee Neuchâtel
D' (36) Atalante isch e Asteroid vum Asteroide-Hauptgürtel, wo am 5. Oktober 1855 vum Hermann Mayer Salomon Goldschmidt entdeckt worre isch. Daift isch dr Asteroid uf d'Atalante worre, ere Heroi us dr grichische Mythologi. D'Atalante beweggt sich ime Abstand vu 1,9145 (Perihel) bis 3,58 (Aphel) astronomische Eiheite in 4,55 Johre uf ere exzentrische Bahn um d'Sunne. D'Bahn isch mit 18,4295° starch gege d'Ekliptik gneigt, d'Bahnexzentrizität betrait 0,3031. D'Atalante het e Durmesser vu öppe 110 Kilometer. Si besitzt e dunkli, chohlestoffhaldigi Oberflächi mit ere Albedo vu 0,065. Lueg au: Liste vu dr Asteroide Hauptgürtelasteroiden 1-100
D' (40) Harmonia isch e Asteroid vum Hauptgürtel, wo am 31. März 1856 vum Hermann Mayer Salomon Goldschmidt entdeckt worre isch. Dr Asteroid trait dr Namme vu dr grichische Götti vu dr Eitracht Harmonia, ere Dochter vum Ares un dr Aphrodite. D'Harmonia beweggt sich in ime Abstand vu 2,1660 (Perihel) bis 2,3740 (Aphel) astronomische Eiheite, in 3,41 Johre um d'Sunne. D'Bahn isch 4,2555° gege d'Ekliptik gneigt, d'Bahnexzentrizität betrait 0,0471. D'Harmonia het e Durmesser vu knapp 110 Kilometer. In 8 Stunde un 55 Minute rotiert si um die eige Ax. Si besitzt e relativ helli silikathaltigi Oberflächi mit ere Albedo vu 0,242. Lueg au: Liste vu dr Asteroide